**Д О К Л А Д**

**За осъществените читалищни дейности на Народно читалище „ Христо Ботев-1930 год.“ с.Славяни, общ.Ловеч в изпълнение на програмата на читалището за 2020 год.**

1. **ОБЩА ИНФОРМАЦИЯ**

Читалището е единствената културна институция на територията на село Славяни. Дейността му е насочена към местната общност, без оглед на ограниченията във възрастта, пол и етническа принадлежност.

Читалището е организация с нестопанска цел.

1. **ОРГАНИЗАЦИОННА ДЕЙНОСТ**

Населението на с.Славяни е 731 жители. Близостта на селото ни до града дава възможност на жители на Ловеч да живеят не регистрирани в селото ни. По време на ваканциите на учениците се завръщат деца от цялата страна.

От 2008 год. имаме заселници литовци. От 1 закупена къща в момента са 23. Постоянно живеещи са 19 човека ,от които 3 деца, от които едното учи предучилищна подготовка в Частно начално училище „Свети Седмочисленици“- Ловеч. Има регистрирани литовски граждани като потребители на библиотеката .

Към читалището са регистрирани 70 членове. Настоятелството се състои от 5 членове избрани на ГОИС на 23.03.2018 год. и те са : Тодорка Стоянова Янчева- Председател, Бориславка Петрова Тодорова-секретар, Николина Богданова Богданова – отг. за художествената самодейност, Златка Петкова Василева- връзки с обществеността и Иван ПЕЛОВ Лишков - МТБ. Проверителната комисия от 3 членове, от които : Елеонора Георгиева Кочева – Председател и членове Иванка Цветанова Данова и Мариета Райнова Велчева.

Всички активно работят за издигане и разширяване обхвата и качеството на предлаганите културни дейности и услуги в полза на цялото население. Поемат конкретни отговорности и ангажименти за тяхното осъществяване изцяло на доброволни начала.

Персонала на читалището се състои от Читалищен секретар и работник библиотека. Същите редовно посещават работните срещи , съвещания и обмяна на опит с колегите от други читалища организирани от Общината и Регионална библиотека. Работник библиотеката е преминала курс за преквалификация организирани от програмата на Глобални библиотеки и от 2018 г. има квалификация „Библиотекар“. В длъжностните характеристики , в инструкции, заповеди и планове са делегирани правомощията и отговорностите на работещите в читалището, в изпълнение на преките им задължения. От началото на 2014 год. от Министерството на Културата е отпусната половин субсидирана бройка за корепетитор на женски народен 3 гласен хор. По решение на настоятелството е назначен г-н Милко Михов – професионален музикант от Общинска духова музика.

1. **ОСНОВНИ ЦЕЛИ:**

**-**отстояване позицията на културно средище

**-** обогатяване на културния живот

**-** развитие на библиотечната дейност

**-** наличие на информационен център

**-** съхраняване на народните обичай и традиции

**-** развитие и подпомагане на художествената самодейност

**-** работа по проекти

**-** партньорство за развитието на културните процеси

**4.ПРЕОРИТЕТНИ ЗАДАЧИ**

- уреждане и поддържане на общодостъпна библиотека

- предоставяне на компютърни и интернет услуги

- разработване, кандидатстване и реализиране на проекти

- работа с младото поколение

- организиране на занимателни мероприятия за деца и младежи от всички етнически общности

**5.КУЛТУРНА ДЕЙНОСТ**

**А/ Библиотечна**

* Тя е основната дейност на читалището. Пълноценното използване на Програма „Глобални библиотеки“, чрез технологичното обновяване и предоставяне на информационно обслужване на читателите има положителен ефект в дейността на читалището.
* Библиотечният фонд към 31.12.2020 год. е 9573 тома книги
* През отчетния период са набавени 18/19 год. са набавени 335 тома книги на стойност 4090,07 лв.
* През същата година има отчислени 143 т. на стойност 115,57 лв.негодни за употреба и несъбираеми.
* През 2020 г. отново кандидатствахме с проект но не бяхме одобрени, по неясни за нас причини. За тая година имаме инвентирани 3 бр. книги от които 1 закупена на стойност 34,90 и две дарени он РБиблиотека- 34,90 лв. и Милко Недялков- народен представител-24,00 лв.
* Всяка година са абонирани периодични издания по 2 бр. на година
* електронни носители- 1
* Посещенията в библиотеката за отчетния период са 330, от които 230 за заемане на литература за ползване в домовете им и 100 за ползване на компютри, библиотека
* Читателите – 46; от които 15 до 14 год.
* Заетите библиотечни материали са 371 , от които книги за в къщи- 346, вестници и списания- 5 ,
* ел.носители -10 ползвани в библиотека+10 предоставени на Регионална библиотека за ДЕГИТАЛИЗАЦИЯ
* Библиотечният фонд е на свободен достъп за всички ползватели
* Провеждат се индивидуални обучения и консултации с граждани , базови познания за работа с компютър, търсене на информация в Интернет, ползване на Skype ,ел. поща и сходни програми за комуникация.
* Дейности за популяризиране на новите услуги в библиотеката са:

1/ съвместно мероприятие на библиотеката с деца от ЦДГ –Славяни- Баба Марта –тържество

3/ провеждане „ Забавно лято“ – съвместно мероприятие с РБ„Проф. Б.Цонев“

4/ лятна занималня

Библиотеката разполага с 3 бр. компютърни конфигурации, 1 бр. мултифункционално устройство, 2 бр. принтери, 1 мултимедия и екран. Оборудването е по Програма „Глобални библиотеки“ от 2009 год., а мултимедията е доставена 2013 год. Търсената в Интернет информация е:

* Общински съвет Ловеч – решения и проекти
* Здравни заведения
* Свободни работни места
* Социални служби
* Туристически обекти и маршрути
* Магазини и търговски обекти
* НПО, сдружения и граждански инициативи
* Информация в „Държавен вестник“
* Изготвяне на необходими документи за кандидатстване на работа
* Сканиране, копиране и печат на документи
* Поддържане на профил на читалището във фейсбук

**Б/ ХУДОЖЕСТВЕНО –ТВОРЧЕСКА ДЕЙНОСТ**

Читалището има 1 постоянно действащ любителски колектив с 15 бр. участници. Женската вокална група състояща се 15 самодейки вече е превърната в женски народен хор. Радостен е факта, че имаме участие на млади момичета и жени , приемствеността и любовта към народната песен продължава.

През 2020 год. Женският народен хор започна репетиция на 01.03., проведохме 1 репетиция и със Заповед № РД -01-124/13.03.2020 г. на Общински оперативен щаб допълнена със заповед № РД -01-139/19.03.2020 год. на Министъра на здравеопазването дейността на Читалището временно беше преустановена. Служителите ползвахме платени отпуски. След завръщането от отпуск започнахме подготовка на тържеството посветено на 590 години от създаването на селото, 90 години читалище и 70 години от преименуване от Симеоново в Славяни. Междувременно изпълнявахме и поръчки по телефона за предоставяне на книги по домовете.

Репетициите отпочнаха от 01.07.- заплануваните дейности от читалището не можаха да се осъществят напълно, поради епидемиологичните мерки.

За краткия период на работа на ЖНХ имаме 2 участия на Национално ниво:

- 13.09.2020г. НФФ„ФОЛКЛОРНО ДОМИНО“- с. Горна Росица, Севлиевско

- 26.09.2020 – V НФС „РИТЪМЪТ НА БЪЛГАРИЯ“ – Ловеч

Честването юбилейните годищнини на селото и читалището се състоя на 19.09.2020 г./събота/. Както споменах по-горе подготовката започна навреме, защото обстановката се менеше. В организацията на мероприятието се включи цялото настоятелство, Кметство, поща за което изказвам своите искрени БЛАГОДАРНОСТИ. Бяха изпратени 35 покани до представители на Община Ловеч, Регионална библиотека, Ловчанско читалище, народният представител Милко Недялков, Общинските съветници – Георги Карамишев и Младен Близнаков, Ваня Георгиева- магазин “РАЙ“, колеги от читалищата от съседните селища, читалищни дейци и самадейци, на представители на Литовците в селото ни, на арендаторите Цветелина Иванова и Добромир Димитров. На всички присъствали и помогнали за реализирането на тържеството поклон. С благодарности се обръщам към колегите подпомогнали програмата ни – Добромир Георгиев и танцовите състави към читалище „Напредък-1920“ с. Баховица, Теменужка Маринова от читалище „Паисий-1896“- Александрово, на Стефан Иванов и Гергана за настроението и кръшните хора завъртяли се на техните индивидуални изпълнение , на нашите най-малки самодейци Паола, Цветослав , Гергана и Поли.

Тържеството мина на необходимата висота, благодарение на перфектния сценарий подработен от Юлиана Близнакова- обхващаш историята на селото и читалището. Поздравителни адреси към читалище и Кметство поднесе заместник Кмета на Общината г-н Венцислав Христов, а към населението и самодейците г-н Кмета Петко Петков.

Месец септември беше най натовареният месец от годината. 5 самодейки от нашето читалище се включиха в изложбата на Есенния панаир-Ловеч., това са Тодорка Янчева – намесник и мързелива баница, Мариана Данаилова- солена баница и щрудел, Петя Стоянова – локумена баница, Ирена Илиева- млечна баница и Петя Георгиева - пълнена тиква с плодове и баница с моркови. Петя Стоянова бе наградена с 2-ро място от раздел сладки баници.

Сплотеността в женският хор води до получените до сега резултати: медали , дипломи, грамоти и плакети от различни по рода си фолклорни събори и фестивали. Благодаря на всички, че разнасяте хубавата северняшка песен в различни региони на Българи.

**Джамалуването** всяка година се провежда, като местен обичай. Възникнало още при обединяване на двете села и по-късно при откриване на читалището от млади интелигентни мъже . Има период на застой, но от 1992 година е възстановено та до ден днешен. От многото записи на самия обичай от Телевизия Плевен спринт, от специалист на РИМузей- Ловеч, Цветомира Пеева- хореограф ,секретар на новото читалище „Бяла Анаста“ прави постановка за дипломна работа в АМТИИ- Пловдив, журналисти от Ловешките медий, от участието в кукерския събор в Перник сме предоставили записи за дегитализация в РБиблиотека , ще се публикува и ще се гледа от всички потребители на интернет.

В читалището се организират юбилейни чествания ,рождени дни.

Има изграден клуб по краезнание. Под вещото ръководство на Петър Денчев- Балтимор, САЩ и Ирена Илиева и Тодорка Янчева се дописват родовете на заселилите селото ни. В тази инициатива участват доста хора от различните родове, с разказите си за деца, внуци, правнуци и т.н. Поради пандемията на СОVID- 19 посещенията по домовете на хората бяха ограничени.

**6/ ИЗГОТВЕНИ ПРОЕКТИ И ПРОГРАМИ:**

През годината МК обяви сесия за подпомагане на библиотеките, нашето читалище кандидатства с проект по програма „Българските библиотеки-съвременни центрове за четене и информираност“ и не бяхме одобрени ., но това не значи, че се отказваме да кандидатстваме следващите години при всяка обявена сесия. Общината не е обявявала сесия за допълваща субсидия, но в края на годината от неработещите читалища направи разпределение на субсидията им по 450.00 лв. на всяко читалище.

**7/ МАТЕРИАЛНО ТЕХНИЧЕСКА БАЗА**

Читалището е Общинска публична собственост , предоставено ни за безвъзмездно ползване от 10 години. Застроена площ 683 кв.м. В сградата се помещават още Кметство и Поща. Читалището използва 623 кв.м. за които заплаща данък сгради и такса смет от 2 години.

Материално техническата база не е обновявано от години.

Библиотеката не е освежавана от 2009 година. Ползваме печка на дърва и стените и тавана са много опушени, средствата са недостатъчни за да направим освежаване. Покривът на сградата и салона има нужда от неотложен ремонт.. Трябва да се изкърпи падналия таван, да се ремонтира част от покрива от където просмуква вода на тавана и от там в салона , да се боядиса. В началото на 2016 година салонът бе запечатан от Противопожарна служба Ловеч, че не отговаря на изискванията. В една от мазите влиза водата от селската чешма. Писахме до Общината, но няма никакви резултати.

Разработена е политика за здравословни и безопасни условия на труд. Сключен е договор със Служба по трудова медицина за здравословното състояние на работещите в читалището. Наличен е евакуационен план за действия при бедствия и аварии. Салона има 250 места.

**8/ ФИНАНСИРАНЕ**

Читалището се финансира от Държавния бюджет . Средствата се предвиждат за заплати на служителите, осигуровки и издръжка. Субсидията за 2020 год. е 26100 .00 лв. Собствените приходи от Джамалуването - 250.00 лв., 10.00 лв. от чл. внос , дарения – 150,00 лв. от Добромир Димитров -Арендатор, която сума е използвана за закупуване на слушалки за компютрите и колонки .Читалището разполага с 2,5 щатни бройки.

**9 / ПАРТНЬОРСТВО, СПОНСОРИ, ДАРИТЕЛИ**

* Министерство на културата
* Община Ловеч
* Регионална библиотека „Проф.Беньо Цонев“ – Ловеч
* Център за работа с доброволци
* Фондация „Глобални библиотеки“
* Кметство с.Славяни
* Читалища от община Ловеч- Слатина, Малиново, , Дойренци, Баховица
* Местен бизнес и НПО

През 2020 год. поради забрана за събиране на много хора на едно място заради епидемията на COVID-19 , не можахме да проведем отчетното събрание което беше подготвено за 15.03., а забраната влезе от 14.03. Отчитането се извърши на разширено заседание, като на всички членове се предложиха доклада за дейност и финансовия отчет. Регистрацията в Агенцията по вписвания се извърши навреме.

Настоятелството на читалището живее редовен организационен живот, провеждани са заседания за решаване на проблемите по организация на тържеството, отчитане разходите за тържеството. Всички членове на настоятелството са самодейки в ЖНХ и много от въпросите се решават по време на репетиции . Кметството полагат необходимите грижи за доброто стопанисване на сградата, като е направено предложение за отремонтирване на покрива и салона., но зависи от бюджета на Общината.

Необходима е още по-голяма взискателност от ръководството, а от страна на членовете на читалището по-голяма отговорност за заплащане на членския внос.

Настоятелството на читалище „ Христо Ботев-1930 ” благодари и на всички редови членове, институции и родолюбиви българи за оказаната подкрепа.

В трудната обстановка през последните години, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята. Всички тези прояви и дейности през изминалият отчетен период, категорично доказват съществуването на институцията Читалище и способностите на нейните самодейци и членове да я съхранят.

На новоизбраното ръководство да пожелаем успешна и ползутворна работа.

Благодаря за вниманието!

**ПРЕДСЕДАТЕЛ ЧН:**

**/ Т. ЯНЧЕВА/**